**Joan Higginbotham** (talaffuzi: *Joʻn Xigginbotem* 1964-yil 3-avgustda tugʻilgan) — elektrotexnika muhandisi va sobiq NASA astronavti. U Space Shuttle missiyasi, STS-116 bortida missiya mutaxassisi sifatida uchgan. U Mae Jemison va Stephanie Wilsondan keyin koinotga uchgan uchinchi afro-amerikalik ayoldir.

Erta hayot va taʼlim
--------------------

**Joan** Illinoys shtatining Chikago shahrida tugʻilgan. Uitni Yang Magnet oʻrta maktabida oʻqigan. U 1987-yilda Janubiy Illinoys Karbondeyl universitetidabakalavr, shuningdek Florida texnologiya institutida menejment fanlari (1992) va kosmik tizimlar (1996) boʻyicha magistrlik darajasini olgan.

**Joan** Delta Sigma Theta Sorority va The Links, Incorporated aʼzosi hisoblanadi.

Faoliyati
---------

### NASA

 STS-116 Xalqaro kosmik stansiya llaboratoriyasi.
**Joan** oʻz faoliyatini 1987-yilda, Kennedi kosmik markazida (KSC, Florida) Elektr va telekommunikatsiya tizimlari boʻlimida ish boshlagan. Olti oy ichida u Kolumbiya kosmik kemasi OV-102da Orbiter Eksperimentlarida (OEX) yetakchilik qildi. Joan Keyinchalik Shuttle yuk tashish joyini qayta konfiguratsiya qilish ustida ishladi. Shuningdek, unga KSC rahbariyati tomonidan bir nechta maxsus topshiriqlarni bajarish topshirildi. Joan u yerda Shuttle operatsiyalari va boshqaruvi direktorining ijrochi yordamchisi boʻlib ishladi. Keyin Joan OV-104 Space Shuttle Atlantis uchun zaxira orbital loyihasi muhandisi boʻlib ishladi. Ikki yil oʻtgach, u Kolumbiya kosmik kemasining OV-102 orbital loyihasi muhandisi lavozimiga koʻtarildi. Bu lavozimda u transport vositalarini sinovdan oʻtkazish va muammolarni bartaraf etish boʻyicha bir qator ishlarni olib bordi. U Kennedi koinot markazidagi 9 yillik faoliyati davomida 53 ta kosmik kemani uchirishda faol ishtirok etgan.

Joan 1996-yil aprel oyida NASA tomonidan astronavt nomzodi sifatida tanlangan. Shuttle Avionika va integratsiya laboratoriyasi (SAIL), Kennedi kosmik markazi (KSC) qoʻllab-quvvatlash boʻlimida texnik vazifalarni bajarib, xalqaro kosmik modullarini sinovdan oʻtkazgan. Shuningdek u Astronavtlar idorasi **CAPCOM** (Capsule Communicator)da kosmik stansiya missiyalarini ishga tushirish va qoʻllab-quvvatlash boʻlimida faoliyat yuritgan.

Mukofot va unvonlar
-------------------

2007-yilda Joan Adler Planetarium mukofotini oldi.

* STS-26 parvozi bilan bogʻliq yutuqlar uchun guruh mukofoti (Chellenjer falokatidan keyingi birinchi shattle parvozi).
* Mudofaa missiyalari departamentiga xizmatlari uchun maqtov.
* Mecklenburg Times (2014) 50 ta eng nufuzli ayollar.
* Qora atirgul mukofoti (2007).
* Karbondeyldagi Janubiy Illinoys universiteti tomonidan aerokosmik fanlar boʻyicha faxriy doktor (2016).
* Insonparvarlik maktublari faxriy doktori (2017) Yangi Orlean universiteti tomonidan taqdirlangan.
* TEDxBermuda da taniqli maʼruzachi.
* 2008-yil PBS -da maxsus, fan va texnologiyadagi ayollar" unvoni.

Yana qarang
-----------

* Afro-amerikalik astronavtlar roʻyxati

Havolalar
---------

* Rasmiy NASA bio

Manbalar
--------




1. 1 2 3  „NASA biography of Joan Higginbotham".  NASA (2007). Qaraldi: 3-noyabr 2007-yil.
2. ↑  „STS-116 NASA Preflight Interview: Mission Specialist Joan Higginbotham".  National Aeronautics and Space Administration (2006). Qaraldi: 3-noyabr 2007-yil.
3. 1 2  „Women in Science: Joan E. Higginbotham wins Black Rose Award". Qaraldi: 12-aprel 2021-yil.
4. 1 2  „Higginbotham". *www.astronautix.com*. 27-dekabr 2016-yilda asl nusxadan arxivlandi. Qaraldi: 12-aprel 2021-yil.
5. 1 2 3  *Nobles III, Wilborn*. „Former astronaut Joan Higginbotham to be UNO's commencement speaker". *The New Orleans Advocate*. The Times-Picayune The New Orleans Advocate (11-noyabr 2017-yil). Qaraldi: 2-may 2022-yil.
6. ↑  „50 Most Influential Women past winners". *The Mecklenburg Times*. BridgeTowerMedia (2014). Qaraldi: 2-may 2022-yil.
7. ↑  „Honorary Degree Previous Recipients". *Southern Illinois University Carbondale*.  SIU Board of Trustees. Qaraldi: 2-may 2022-yil.
8. ↑  „TEDxBermuda". *TED*.  TED Conferences, LLC. Qaraldi: 2-may 2022-yil.
9. ↑  „An astronaut's inspiring and winding road to space". *Youtube*.  Youtube. Qaraldi: 2-may 2022-yil.
10. ↑   *Bold visions : women in science and technology*.